CELEX: 32007D0531
Language: sk
Date: 2007-07-26 00:00:00
Title: 2007/531/ES: Rozhodnutie Komisie z  26. júla 2007 , ktoré sa týka dotazníka k správam členských štátov o vykonávaní smernice Rady 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2008 – 2010 [oznámené pod číslom K(2007) 3547]

27.7.2007   
            
            
               SK
            
            
               Úradný vestník Európskej únie
            
            
               L 195/47
            
         
      ROZHODNUTIE KOMISIE
   
   z 26. júla 2007,
   ktoré sa týka dotazníka k správam členských štátov o vykonávaní smernice Rady 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2008 – 2010
   [oznámené pod číslom K(2007) 3547]
   (2007/531/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 1999/13/ES z 11. marca 1999 o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach (1), a najmä na jej článok 11 ods. 1,
   so zreteľom na smernicu Rady č. 91/692/EHS z 23. decembra 1991, ktorá štandardizuje a racionalizuje správy o vykonávaní určitých smerníc, ktoré súvisia so životným prostredím (2),
   keďže:
   
               (1)
            
            
               Podľa článku 11 ods. 1 smernice 1999/13/ES sú členské štáty povinné vypracovať správy o vykonávaní danej smernice na základe dotazníka alebo osnovy navrhnutej Komisiou v súlade s postupom stanoveným v článku 6 smernice 91/692/EHS.
            
         
               (2)
            
            
               Členské štáty vypracovali správy o vykonávaní danej smernice za obdobie od 1. januára 2003 do 31. decembra 2004 v súlade s rozhodnutím Komisie 2002/529/ES (3).
            
         
               (3)
            
            
               Členské štáty sú v súlade s rozhodnutím Komisie 2006/534/ES (4) povinné do 30. septembra 2008 podať správu o vykonávaní danej smernice za obdobie od 1. januára 2005 do 31. decembra 2007.
            
         
               (4)
            
            
               Tretia správa by sa mala vzťahovať na obdobie od 1. januára 2008 do 31. decembra 2010.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom výboru v zmysle článku 6 smernice 91/692/EHS,
            
         PRIJALA TOTO ROZHODNUTIE:
   Článok 1
   Členské štáty použijú dotazník uvedený v prílohe k tomuto rozhodnutiu na účely vypracovania správy vzťahujúcej sa na obdobie od 1. januára 2008 do 31. decembra 2010, ktorá sa má predložiť Komisii v zmysle článku 11 ods. 1 smernice 1999/13/ES.
   Článok 2
   Toto rozhodnutie je určené členským štátom.
   
      V Bruseli 26. júla 2007
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. ES L 85, 29.3.1999, s. 1. Smernica naposledy zmenená a doplnená smernicou Európskeho parlamentu a Rady 2004/42/ES (Ú. v. EÚ L 143, 30.4.2004, s. 87).
   
      (2)  Ú. v. ES L 377, 31.12.1991, s. 48. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (3)  Ú. v. ES L 172, 2.7.2002, s. 57.
   
      (4)  Ú. v. EÚ L 213, 3.8.2006, s. 4.
   
      PRÍLOHA
      Dotazník o vykonávaní smernice 1999/13/ES o obmedzení emisií prchavých organických zlúčenín unikajúcich pri používaní organických rozpúšťadiel pri určitých činnostiach a v určitých zariadeniach v období rokov 2008 – 2010
      1.   Všeobecný opis
      Uveďte podrobné zmeny vo vnútroštátnych právnych predpisoch v rámci vykazovaného obdobia v súvislosti so smernicou 1999/13/ES.
      2.   Zahrnuté zariadenia
      
                  2.1.
               
               
                  Pre každú z dvadsiatich činností uvedených v prílohe IIA uveďte jednotlivo počet zariadení, ktoré v prvý (1.1.2008) a posledný deň (31.12.2010) vykazovaného obdobia patria do týchto kategórií:
                  
                              —
                           
                           
                              celkový počet zariadení (1),
                           
                        
                              —
                           
                           
                              celkový počet zariadení, na ktoré sa vzťahuje aj smernica 96/91/ES (smernica o integrovanej prevencii a kontrole znečisťovania životného prostredia IPPC),
                           
                        
                              —
                           
                           
                              celkový počet zariadení, ktoré sú registrované/schválené v súlade so smernicou 1999/13/ES,
                           
                        
                              —
                           
                           
                              celkový počet zariadení, ktoré sú registrované/schválené a využívajú schému znižovania emisií,
                           
                        
                              —
                           
                           
                              celkový počet zariadení, ktorým bola udelená výnimka v súlade s článkom 5 ods. 3 písm. a) smernice 1999/13/ES. V prílohe k tomuto dotazníku pripojte zoznam s uvedením dôvodov pre každú udelenú výnimku,
                           
                        
                              —
                           
                           
                              celkový počet zariadení, ktorým bola udelená výnimka v súlade s článkom 5 ods. 3 písm. b) smernice 1999/13/ES. V prílohe k tomuto dotazníku pripojte zoznam s uvedením dôvodov pre každú udelenú výnimku.
                           
                        
            
                  2.2.
               
               
                  Pre každú z dvadsiatich činností uvedených v prílohe IIA uveďte počet zariadení, ktoré počas vykazovaného obdobia patria do týchto kategórií:
                  
                              —
                           
                           
                              Celkový počet nových alebo podstatne zmenených zariadení, ktoré boli zaregistrované/schválené v súlade so smernicou 1999/13/ES.
                           
                        
            3.   Náhrada
      Pre každú s dvadsiatich činností uvedených v prílohe IIA uveďte, ktoré látky alebo prípravky sú s účinnosťou ku koncu vykazovaného obdobia (31.12.2010) klasifikované v súlade s nariadením Rady 67/548/EHS (2) ako karcinogénne, mutagénne alebo poškodzujúce reprodukciu (R45, R46, R49, R60, R61) a sú stále používané, a uveďte ich (odhadované) množstvo (v tonách za rok).
      4.   Monitorovanie
      Pre každú z dvadsiatich činností uvedených v prílohe IIA uveďte za vykazované obdobie tieto údaje:
      
                  —
               
               
                  počet zariadení, ktoré v súlade s článkom 8 ods. 1 uvedenej smernice podávali výročné správy alebo vyžiadané správy,
               
            
                  —
               
               
                  počet zariadení, v ktorých je v súlade s článkom 8 ods. 2 uvedenej smernice dodržiavanie predmetných požiadaviek nepretržite monitorované.
               
            5.   Plnenie požiadaviek
      Pre každú z dvadsiatich činností uvedených v prílohe IIA uveďte za vykazované obdobie tieto údaje:
      
                  —
               
               
                  V prípade koľkých prevádzkovateľov sa zistilo porušenie požiadaviek uvedených v tejto smernici
                  
                              a)
                           
                           
                              súvisiacich s neplnením požiadaviek v súvislosti s podávaním výročných správ alebo vyžiadaných správ;
                           
                        
                              b)
                           
                           
                              súvisiacich s neplnením iných požiadaviek určených v smernici?
                           
                        
            
                  —
               
               
                  Koľkokrát príslušné orgány pozastavili alebo odňali povolenie prevádzkovateľom v prípade neplnenia požiadaviek v zmysle článku 10 písm. b) uvedenej smernice?
               
            6.   Emisie
      
                  6.1.
               
               
                  Uveďte odhad množstva prchavých organických zlúčenín (POZ) vylúčených všetkými zariadeniami v rokoch 2008 a 2010.
               
            
                  6.2.
               
               
                  Pre každú z dvadsiatich činností uvedených v prílohe IIA uveďte na roky 2008 a 2010 odhad vylúčených POZ (nepovinné).
               
            7.   Náklady
      
                  7.1.
               
               
                  Uveďte odhad celkových nákladov, t. j. sumu nákladov na povoľovanie, monitorovanie, vykonávanie inšpekcií atď., vynaložených všetkými príslušnými vnútroštátnymi orgánmi v eurách za rok alebo v človekorokoch na vykonávanie smernice 1999/13/ES v roku 2010 (nepovinné).
               
            
                  7.2.
               
               
                  Uveďte odhad správnych nákladov vynaložených na túto správu v človekomesiacoch a eurách (nepovinné).
               
            8.   Uverejňovanie správ vypracovaných na základe tohto dotazníka členskými štátmi
      Uveďte informácie, napr. URL adresu internetovej stránky, na ktorej má verejnosť možnosť priameho prístupu k správam členských štátov uvádzajúcim odpovede na tento dotazník.
      9.   Vylepšenia
      Na čo by sa mal klásť dôraz v súvislosti s.
      
                  —
               
               
                  vykonávaním/budúcou revíziou smernice 1999/13/ES,
               
            
                  —
               
               
                  budúcimi dotazníkmi?
               
            10.   Poznámky
      
         (1)  Na účely tohto dotazníka „celkový počet zariadení“ zahŕňa aj tie zariadenia, ktoré nepatria do rozsahu pôsobnosti smernice 1999/13/ES, ale sú upravované vnútroštátnym právom v súlade s ustanoveniami uvedenej smernice. Nepatria sem však zariadenia na natieranie cestných vozidiel určené v smernici 70/156/EHS alebo ich časti, ktorých činnosti sú súčasťou opráv, konzervácie alebo dekorácie vozidiel mimo výrobných zariadení.
      
         (2)  Ú. v. ES 196, 16.8.1967, s. 1.